Parlamentul  României

Camera Deputaţilor

Comisia pentru muncă şi protecţie socială

Nr.27/164/4 iunie 2007
R A P O R T

asupra proiectului de Lege pentru aprobarea Ordonanţei Guvernului nr.10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PL.X 232 din 10 aprilie 2007, cu dezbaterea pe fond în procedură obişnuită, a proiectului de Lege pentru aprobarea Ordonanţei Guvernului nr.10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.99/29.01.2007)

· avizul favorabil al Comisiei pentru buget, finanţe şi bănci (nr.232/02.05.2007)

· avizul favorabil al Comisiei juridice, de disciplină şi imunităţi (nr.31/413/18.04.2007)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/1557/24.04.2007).
Proiectul de lege are ca obiect de reglementare acordarea creşterilor salariale în anul 2007 personalului contractual din sectorul bugetar şi majorarea indemnizaţiilor pentru persoanele care ocupă funcţii de demnitate publică, în trei etape, şi anume: cu 5% începând cu luna ianuarie, cu 2% începând cu luna aprilie şi cu 11% începând cu luna octombrie. De asemenea, se reglementează salarizarea administratorului public, funcţie nou introdusă prin Legea nr.286/2006 pentru modificarea şi completarea Legii administraţiei publice locale nr.215/2001. Totodată, se armonizează nivelurile salariale pentru unele funcţii din unităţile de cultură şi se elimină prevederile referitoare la salarizarea personalului din cadrul Autorităţii Naţionale Veterinare şi pentru Siguranţa Alimentelor, deoarece acestea fac obiectul Legii nr.435/2006 privind salarizarea şi alte drepturi ale personalului care îşi desfăşoară activitatea în sistemul sanitar-veterinar.
Comisia propune Plenului Camerei Deputaţilor aprobarea proiectului de lege întrucât se impun creşterile salariale şi stimularea personalului contractual, în vederea realizării unei administraţii performante, care să contribuie eficient la îndeplinirea obiectivelor din Programul de guvernare.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterile care au avut loc în şedinţa comisiei din 22 mai 2007 au participat, în conformitate cu prevederile art.55 din Regulamentul Camerei Deputaţilor, republicat: 
· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· d-l Ion Gibescu - director, Ministerul Muncii, Familiei şi Egalităţii de Şanse.
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 4 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii
Lege pentru aprobarea Ordonanţei Guvernului nr.10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică

	Nemodificat 
	

	2
	__
	Articol unic. – Se aprobă Ordonanţa Guvernului nr.10 din 31 ianuarie 2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, adoptată în temeiul art.1 pct.III.4 din Legea nr.502/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.80 din 1 februarie 2007, cu următoarea modificare:

	Se propune reformularea textului după cum urmează:

„Articol unic. – Se aprobă Ordonanţa Guvernului nr.10 din 31 ianuarie 2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, adoptată în temeiul art.1 pct.III.4 din Legea nr.502/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.80 din 1 februarie 2007, cu următoarele modificări:
Autor: d-l deputat Stelian Duţu


	Pentru respectarea normelor de tehnică legislativă, având în vedere modificările propuse în raport.

	3
	Titlul ordonanţei

Ordonanţă privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică


	Nemodificat 
	Nemodificat 
	

	4
	CAPITOLUL I 

Majorarea salariilor de bază

	Nemodificat 
	Nemodificat 
	

	5
	Art.1. - În anul 2007, salariile de bază ale personalului contractual din sectorul bugetar, stabilite potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar, aprobată prin Legea nr.383/2001, cu modificările şi completările ulterioare, precum şi indemnizaţiile personalului care ocupă funcţii de demnitate publică, stabilite potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările şi completările ulterioare, astfel cum au fost majorate potrivit Ordonanţei Guvernului nr.3/2006, aprobată cu modificări prin Legea nr.323/2006, avute la data de 31 decembrie 2006, se majorează în 3 etape, astfel: 

a) cu 5% începând cu data de 1 ianuarie 2007, faţă de nivelul din luna decembrie 2006; 

b) cu 2% începând cu data de 1 aprilie 2007, faţă de nivelul din luna martie 2007; 

c) cu 11% începând cu data de 1 octombrie 2007, faţă de nivelul din luna septembrie 2007. 


	Nemodificat 
	Nemodificat 
	

	6
	Art.2. - (1) În aplicarea prevederilor art.1, limita minimă şi limita maximă ale salariilor de bază prevăzute în anexele la Ordonanţa de urgenţă a Guvernului nr.24/2000, aprobată prin Legea nr.383/2001, cu modificările şi completările ulterioare, astfel cum au fost majorate prin Ordonanţa Guvernului nr.3/2006, aprobată cu modificări prin Legea nr.323/2006, se majorează începând cu data de 1 ianuarie 2007 cu 5%, din data de 1 aprilie 2007 cu 2% şi începând cu data de 1 octombrie 2007 cu 11%. 

(2) Prevederile alin.(1) se aplică şi pentru personalul contractual la care este stabilit un singur nivel al salariului de bază. 


	Nemodificat 
	Nemodificat 
	

	7
	Art.3. - (1) Salariile de bază ale personalului contractual pentru perioada 1 ianuarie - 31 martie 2007, majorate cu 5% faţă de nivelul avut în decembrie 2006, sunt prevăzute în anexele nr.Ia-VI-a. 

(2) Salariile de bază pentru perioada 1 aprilie - 30 septembrie 2007, majorate cu 2% faţă de nivelul avut la 31 martie 2007, sunt prevăzute în anexele nr.Ib-VIb, respectiv pentru perioada 1 octombrie - 31 decembrie 2007, majorate cu 11% faţă de nivelul avut la 30 septembrie 2007, sunt prevăzute în anexele nr.Ic-VIc. 

(3) Indemnizaţiile persoanelor care ocupă funcţii de demnitate publică, alese şi numite, precum şi ale celor care ocupă funcţii asimilate cu funcţii de demnitate publică sunt prevăzute în anexele nr.VII/1a, VII/2a, VII/3a şi VIIIa pentru perioada 1 ianuarie - 31 martie 2007, în anexele nr.VII/1b, VII/2b, VII/3b şi VIIIb, pentru perioada 1 aprilie - 30 septembrie 2007, şi în anexele nr.VII/1c, VII/2c, VII/3c şi VIIIc, pentru perioada 1 octombrie-31 decembrie 2007. 

(4) Pentru persoanele care ocupă funcţii de demnitate publică, alese şi numite, indemnizaţiile prevăzute în anexele nr.VII/1a, VII/2a, VII/3a şi VII/1b, VII/2b, VII/3b, precum şi nr.VII/1c, VII/2c, VII/3c reprezintă unica formă de remunerare a activităţii corespunzătoare funcţiei şi reprezintă baza de calcul pentru stabilirea drepturilor şi obligaţiilor care se determină în raport cu venitul salarial. 

(5) În aplicarea prevederilor alin.(4) persoanele care ocupă funcţii de demnitate publică, alese şi numite, nu beneficiază de premii, de sporul de vechime în muncă şi nici de alte sporuri prevăzute de lege.

	Nemodificat 
	Nemodificat 
	

	8
	Art.4. - Salariile de bază individuale, care se situează între limitele prevăzute în anexele la Ordonanţa de urgenţă a Guvernului nr.24/2000, aprobată prin Legea nr.383/2001, cu modificările şi completările ulterioare, avute la data aplicării prezentei ordonanţe, se majorează începând cu data de 1 ianuarie 2007 cu 5% faţă de nivelul avut la 31 decembrie 2006, începând cu data de 1 aprilie 2007 cu 2% faţă de nivelul din luna martie 2007 şi, respectiv, începând cu data de 1 octombrie 2007 cu 11% faţă de nivelul din luna septembrie 2007. 


	Nemodificat 
	Nemodificat 
	

	9
	Art.5. - La instituţiile publice şi unităţile bugetare la care cheltuielile de personal se asigură din venituri proprii şi subvenţii acordate de la bugetul de stat sau bugetele locale ori integral din venituri proprii, constituite potrivit legii, creşterile salariale stabilite în condiţiile art.4 se pot acorda în limita procentelor stabilite şi la date ulterioare, corelat cu realizarea resurselor necesare pentru acoperirea creşterilor, cu avizul ordonatorului principal de credite bugetare. 


	Nemodificat 
	Nemodificat 
	

	10
	Art.6. - (1) În anul 2007, personalul contractual din sectorul bugetar salarizat între limitele corespunzătoare funcţiei poate beneficia, pe lângă creşterile salariale acordate potrivit prevederilor prezentei ordonanţe, de o creştere salarială prin evaluarea performanţelor profesionale individuale realizate în anul 2006, potrivit reglementărilor în vigoare, cu încadrarea în nivelul alocaţiilor bugetare pentru cheltuielile cu salariile aprobate pe anul 2007. 

(2) Evaluarea performanţelor profesionale individuale ale personalului contractual şi acordarea salariilor de bază corespunzătoare evaluării se vor realiza până la finele lunii mai 2007. 


	Nemodificat 
	Nemodificat 
	

	11
	CAPITOLUL II 
Alte reglementări

	Nemodificat 
	Nemodificat 
	

	12
	Art.7. - (1) Promovarea personalului contractual în anul 2007, în condiţiile legii, se poate face numai pe un post vacant de natura celui pe care urmează să fie promovată persoana, cu încadrarea în nivelul alocaţiilor bugetare aprobate pentru cheltuielile cu salariile. 

(2) Promovarea în condiţiile legii a persoanelor încadrate pe funcţia de debutant, precum şi a celor care au absolvit studii de nivel superior într-un domeniu care să cuprindă activitatea respectivă se face prin transformarea postului pe care acestea sunt încadrate într-un post de nivel superior. 


	Nemodificat 
	Nemodificat 
	

	13
	Art.8. - Absolvenţii învăţământului superior de lungă sau de scurtă durată, care la data trecerii pe funcţia corespunzătoare studiilor absolvite erau încadraţi pe funcţii cu nivel de studii inferior, specifice domeniului în care au absolvit studiile universitare, se încadrează la gradul profesional corespunzător studiilor absolvite, la care se asigură o creştere cu până la 20% a salariului de bază avut. 

	Nemodificat 
	Nemodificat 
	

	14
	Art.9. - (1) În vederea stabilirii salariului de bază, în termen de 15 zile de la reluarea activităţii, persoanele angajate în sectorul bugetar, aflate în concediu plătit pentru creşterea şi îngrijirea copilului în vârstă de până la 2 ani, respectiv 3 ani în cazul copilului cu handicap, potrivit legii, cele care nu au prestat activitate în ultimele 12 luni fiind în concediu medical sau în concediu fără plată, potrivit legii, precum şi cele ale căror contracte individuale de muncă sunt suspendate vor fi evaluate prin examenul de testare a cunoştinţelor profesionale, organizat în acest scop de angajator, procedându-se în acelaşi mod ca şi în cazul persoanelor angajate prin concurs. 
(2) În cazul nepromovării examenului prevăzut la alin.(1), persoanei respective i se acordă salariul de bază avut anterior sau, după caz, salariul de bază minim al funcţiei deţinute anterior.

	Nemodificat 
	Se propune introducerea în Legea de aprobare a unui text nou, ca pct.1, cu următorul cuprins:
„1. La articolul 9, alineatul (1) va avea următorul cuprins:

„(1) În vederea stabilirii salariului de bază, în termen de 15 zile de la reluarea activităţii, persoanele angajate în sectorul bugetar, care s-au aflat în concediu plătit pentru creşterea şi îngrijirea copilului în vârstă de până la 2 ani, respectiv 7 ani în cazul copilului cu handicap, precum şi cele ale căror contracte individuale de muncă au fost suspendate din alte cauze, potrivit legii, şi care nu au prestat activitate în ultimele 12 luni, vor fi evaluate prin examenul de testare a cunoştinţelor profesionale, organizat în acest scop de angajator, urmându-se procedura reglementată de actele normative în materie.”
Autor: d-l deputat Gheorghe Barbu
Nemodificat 


	Pentru o formulare corectă din punct de vedere juridic.

S-a propus eliminarea, din finalul textului, a sintagmei “procedându-se în acelaşi mod ca şi în cazul persoanelor angajate prin concurs” întrucât nu poate fi vorba de proceduri similare în cazul examenului de testare în vederea stabilirii salariului şi în cazul angajării prin concurs. 


	15
	Art.10. - (1) Pentru rezultate deosebite obţinute în activitatea desfăşurată, ordonatorul de credite poate acorda, în limita a 15% din numărul total al personalului contractual prevăzut în statul de funcţii, la începutul anului bugetar, un salariu de merit lunar de până la 15% din salariul de bază, care face parte din acesta şi care constituie bază de calcul pentru sporuri şi alte drepturi care se acordă în raport cu salariul de bază. Salariile de merit se vor acorda personalului contractual încadrat pe funcţii de execuţie în proporţie de cel puţin două treimi din numărul total stabilit. Ordonatorii principali de credite care au în subordine unităţi bugetare cu un număr redus de posturi pot aproba ca încadrarea în numărul maxim de beneficiari de salariu de merit şi în proporţiile stabilite pentru funcţiile de execuţie să se facă la nivelul unităţilor respective luate împreună. Repartizarea numărului de beneficiari de salariu de merit pe unităţile luate în calcul, în acest caz, se face de către ordonatorul principal de credite. 

(2) Personalul contractual care beneficiază de salariu de merit se stabileşte o dată pe an, după aprobarea bugetelor anuale, pe baza rezultatelor obţinute în activitatea desfăşurată în anul precedent, apreciată conform criteriilor elaborate de ordonatorul principal de credite, cu consultarea organizaţiilor sindicale reprezentative la nivel de unitate sau, după caz, a reprezentanţilor salariaţilor, acolo unde nu sunt astfel de organizaţii sindicale. În cazul în care pe parcursul anului intervin modificări ale funcţiei deţinute, care nu sunt imputabile persoanei beneficiare de salariu de merit, inclusiv modificarea funcţiei prin promovare, acordarea acestuia se menţine până la expirarea perioadei pentru care a fost stabilit. În cazul în care pe parcursul anului se întrerup raporturile de muncă ale unor beneficiari de salariu de merit, acesta se poate redistribui, de la data de 1 a lunii următoare, altor persoane care deţin funcţii de acelaşi nivel, respectiv funcţii de conducere sau de execuţie, pe perioada rămasă. 
(3) Pentru personalul contractual nou-angajat, salariul de merit se poate acorda după o perioadă de cel puţin 6 luni de la angajare. 

(4) Personalul încadrat ca debutant nu poate beneficia de salariu de merit. 

(5) Personalul salarizat cu indemnizaţie lunară ca unică formă de remunerare a activităţii nu se cuprinde în numărul total de posturi în vederea determinării numărului de beneficiari ai salariului de merit. 


	Nemodificat 
	Nemodificat 
	

	16
	Art.11. - (1) Ordonatorii de credite pot acorda premii lunare în limita a 2% din cheltuielile cu salariile aferente personalului contractual, prevăzut în statul de funcţii, cu încadrare în fondurile aprobate prin buget. Premiile se pot acorda în cursul anului salariaţilor care au realizat sau au participat direct la obţinerea unor rezultate în activitate, apreciate ca valoroase. Sumele neconsumate pot fi utilizate în lunile următoare, în cadrul aceluiaşi an bugetar. 

(2) În cazurile în care se realizează economii prin reducerea cheltuielilor cu salariile, ordonatorii principali de credite pot aproba acordarea de premii în cursul anului, din economiile realizate, în limita a 2% din cheltuielile cu salariile aferente personalului contractual, prevăzute în bugetul aprobat pentru personalul contractual din aparatul propriu şi din unităţile subordonate, fără a depăşi valoarea economiilor realizate. 

(3) Premiile individuale se stabilesc de către ordonatorii de credite, în limita sumelor alocate cu această destinaţie de către ordonatorii principali de credite, cu consultarea organizaţiilor sindicale reprezentative la nivel de unitate sau, după caz, cu consultarea reprezentanţilor personalului contractual, acolo unde nu sunt astfel de organizaţii sindicale. 


	Nemodificat 
	Nemodificat 
	

	17
	Art.12. - Consiliile locale pot constitui, în limita a 5% din cheltuielile cu salariile aferente anului respectiv pentru personalul contractual prevăzut în statul de funcţii, un fond de premiere, în cazul în care veniturile curente acoperă în totalitate cheltuielile de personal, inclusiv acest fond de premiere. Fondul de premiere poate fi utilizat, conform criteriilor şi condiţiilor stabilite prin hotărâre a consiliului local, în luna decembrie a anului 2007. 


	Nemodificat 
	Nemodificat 
	

	18
	Art.13. - (1) Sporul de confidenţialitate se acordă personalului contractual din aparatul de lucru al Guvernului şi al Ministerului Integrării Europene în cuantum de până la 15%, precum şi personalului contractual din instituţiile şi autorităţile publice pentru care, prin acte normative specifice, se prevede acordarea acestui spor. 
(2) Categoriile de personal contractual, cuantumurile sporului de confidenţialitate şi condiţiile de acordare se stabilesc, în limitele prevăzute de reglementările în vigoare, de către ordonatorii principali de credite, cu încadrarea în cheltuielile de personal prevăzute în bugetul aprobat. 

	Nemodificat 
	Se propune introducerea în Legea de aprobare a unui text nou, ca pct.2, cu următorul cuprins:

“2. La articolul 13, alineatul (1) va avea următorul cuprins:

“Art.13. - (1) Spor de confidenţialitate se acordă personalului contractual din aparatul de lucru al Guvernului şi al Ministerului Integrării Europene în cuantum de până la 15% din salariul de bază, precum şi personalului contractual din instituţiile şi autorităţile publice pentru care, prin acte normative specifice, se prevede acordarea acestui spor.”

Autor: d-l deputat Gheorghe Barbu
Nemodificat 
	Pentru claritatea textului.

	19
	Art.14. - (1) Spor pentru condiţii vătămătoare, de până la 10% din salariul de bază, se acordă personalului contractual care desfăşoară activitate în cadrul autorităţilor şi instituţiilor publice în care funcţionează instalaţii care generează câmpuri electromagnetice de radiofrecvenţă produse de emiţători pentru comunicaţii, instalaţii de microunde, instalaţii de curenţi de înaltă frecvenţă, staţii de bruiaj. 

(2) Categoriile de personal contractual, cuantumurile sporului prevăzut la alin.(1) şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuielile de personal prevăzute în bugetul aprobat. 

(3) Locurile de muncă pentru care se acordă sporul prevăzut la alin.(1) vor fi stabilite pe baza buletinelor de determinare emise de autorităţile abilitate în acest sens. 
	Nemodificat 
	Nemodificat 
	

	20
	Art.15, alin.(1)

Art.15. - (1) Spor pentru condiţii periculoase, în cuantum de până la 50% din salariul de bază, se acordă personalului contractual din cadrul Ministerului Agriculturii, Pădurilor şi Dezvoltării Rurale, care participă efectiv în campaniile de prevenire şi combatere a zoonozelor deosebit de grave şi altele asemenea, stabilite prin ordin al ministrului, numai pe perioada cât participă la aceste campanii. 

(2) Categoriile de personal contractual, cuantumurile sporului prevăzut la alin.(1) şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuielile de personal prevăzute în bugetul aprobat. 


	Nemodificat 
	Se propune introducerea în Legea de aprobare a unui text nou, ca pct.3, cu următorul cuprins:

“3. La articolul 15, alineatul (1) va avea următorul cuprins:

“Art.15. - (1) Spor pentru condiţii periculoase, în cuantum de până la 50% din salariul de bază, se acordă personalului contractual din cadrul Ministerului Agriculturii şi Dezvoltării Rurale, care participă efectiv în campaniile de prevenire şi combatere a zoonozelor deosebit de grave şi altele asemenea, stabilite prin ordin al ministrului, numai pe perioada cât participă la aceste campanii.”

Autor: d-l deputat Stelian Duţu
Nemodificat 
	Pentru concordanţă cu noua denumire a acestei instituţii.

	21
	Art.16. - (1) Personalul contractual din cadrul Oficiului pentru Migraţia Forţei de Muncă, care participă la selecţia şi recrutarea forţei de muncă pentru lucrul în străinătate, poate beneficia de un spor de până la 5% din salariul de bază. 

(2) Categoriile de personal contractual, cuantumurile sporului prevăzut la alin.(1) şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuielile de personal prevăzute în bugetul aprobat. 


	Nemodificat 
	Nemodificat 
	

	22
	Art.17. - Personalul contractual beneficiază şi de celelalte drepturi de natură salarială care se acordă potrivit dispoziţiilor legale în vigoare. 


	Nemodificat 
	Nemodificat 
	

	23
	Art.18. - (1) Munca prestată peste durata normală a timpului de lucru de către personalul contractual încadrat în funcţii de execuţie sau de conducere este considerată muncă suplimentară şi se compensează cu timp liber corespunzător. În cazul în care compensarea muncii suplimentare cu timp liber corespunzător nu a fost posibilă în următoarele 30 de zile după efectuarea acesteia, orele suplimentare se vor plăti, în luna următoare, cu un spor aplicat la salariul de bază, după cum urmează: 

a) 75% din salariul de bază pentru primele două ore de depăşire a duratei normale a zilei de lucru; 

b) 100% din salariul de bază pentru orele următoare şi pentru orele lucrate în zilele de repaus săptămânal sau în celelalte zile în care, în conformitate cu reglementările în vigoare, nu se lucrează. 

(2) Munca peste durata normală a timpului de lucru poate fi prestată şi sporurile prevăzute la alin.(1) se pot plăti numai dacă efectuarea orelor suplimentare a fost dispusă de şeful ierarhic, fără a se depăşi 360 de ore anual. 

(3) La locurile de muncă la care durata normală a timpului de lucru a fost redusă potrivit legii sub 8 ore pe zi, depăşirea programului de lucru astfel aprobat se poate face numai temporar, în situaţii cu totul deosebite, fiind obligatorie compensarea cu timp liber corespunzător. 


	Nemodificat 
	Nemodificat 
	

	24
	CAPITOLUL III 
Dispoziţii finale

	Nemodificat 
	Nemodificat 
	

	25
	Art.19. - (1) Indemnizaţiile personalului din conducerea cultelor religioase şi a unităţilor de cult recunoscute în România, asimilat celui încadrat pe funcţii de demnitate publică, prevăzute la nr.crt.1, 2, 3, 4 şi 5 din anexa nr.1.A.b) la Ordonanţa de urgenţă a Guvernului nr.4/2003, aprobată cu modificări prin Legea nr.299/2003, majorate potrivit prevederilor Ordonanţei Guvernului nr.3/2006, aprobată cu modificări prin Legea nr.323/2006, vor avea valorile prevăzute pentru funcţiile de demnitate publică cu care sunt asimilate, prevăzute la nr.crt. 1, 2, 3, 5 şi 6 din anexa nr.VII/2a, pentru perioada 1 ianuarie - 31 martie 2007, la nr.crt. 1, 2, 3, 5 şi 6 din anexa nr.VII/2b, pentru perioada 1 aprilie -30 septembrie 2007, şi, respectiv, pentru perioada de 1 octombrie - 31 decembrie 2007, la nr.crt. 1, 2, 3, 5 şi 6 din anexa nr.VII/2c la prezenta ordonanţă. 

(2) Salariile de bază ale personalului clerical, stabilite potrivit prevederilor Legii nr.142/1999 privind sprijinul statului pentru salarizarea clerului, cu modificările şi completările ulterioare, inclusiv cu modificările aduse prin Ordonanţa de urgenţă a Guvernului nr.4/2003, aprobată cu modificări prin Legea nr.299/2003, din anexele nr.1.B.b) şi 2.b), stabilite potrivit prevederilor Ordonanţei Guvernului nr.3/2006, aprobată cu modificări prin Legea nr.323/2006, se majorează cu 5% pentru perioada 1 ianuarie - 31 martie 2007, cu 2% pentru perioada 1 aprilie - 30 septembrie 2007 şi cu 11% pentru perioada 1 octombrie - 31 decembrie 2007. 


	Nemodificat 
	Nemodificat 
	

	26
	Art.20. - Salariul de bază individual al administratorului public se stabileşte de către primar, preşedintele consiliului judeţean sau primarul general al municipiului Bucureşti, în condiţiile legii, în funcţie de tipul unităţii administrativ-teritoriale şi de atribuţiile stabilite în fişa postului, între limite, astfel: limita minimă este nivelul salariului de bază al secretarului unităţii administrativ-teritoriale, iar limita maximă este indemnizaţia primarului, a preşedintelui consiliului judeţean sau a primarului general al municipiului Bucureşti, după caz. 

	Nemodificat 
	Nemodificat 
	

	27
	Art.21. - Salariile de bază ale personalului contractual încadrat în funcţii specifice, care nu sunt prevăzute în prezenta ordonanţă, se stabilesc de ordonatorii principali de credite, prin asimilare cu salariile de bază prevăzute în anexele la aceasta, cu avizul Ministerului Muncii, Solidarităţii Sociale şi Familiei şi al Ministerului Finanţelor Publice. 


	Nemodificat 
	Se propune introducerea în Legea de aprobare a unui text nou, ca pct.4, cu următorul cuprins:

“4. Articolul 21 va avea următorul cuprins:
“Art.21. - Salariile de bază ale personalului contractual încadrat în funcţii specifice, care nu sunt prevăzute în prezenta ordonanţă, se stabilesc de ordonatorii principali de credite, prin asimilare cu salariile de bază prevăzute în anexele la aceasta, cu avizul Ministerului Muncii, Familiei şi Egalităţii de Şanse şi al Ministerului Economiei şi Finanţelor.” 

Autor: d-l deputat Gheorghe Barbu

	Pentru concordanţă cu noua denumire a acestei instituţii.

	28
	Art.22. - (1) Pentru acordarea sporului de vechime în muncă, angajatorul va lua în considerare integral şi perioadele lucrate anterior în alte domenii de activitate decât cele bugetare. 

(2) Pensionarii pentru limită de vârstă care se angajează pe baza unui contract individual de muncă în sectorul bugetar, potrivit legii, beneficiază de sporul de vechime corespunzător vechimii în muncă dobândite în întreaga activitate. 


	Nemodificat 
	Nemodificat 
	

	29
	Art.23. - (1) Personalul contractual din sectorul bugetar are dreptul în fiecare an calendaristic la un concediu de odihnă şi la alte concedii, în condiţiile legii. 

(2) Durata minimă a concediului de odihnă este de 21 de zile lucrătoare pe an. 

(3) La determinarea indemnizaţiei de concediu de odihnă se vor lua în calcul, pe lângă salariul de bază, şi sporurile de care beneficiază, potrivit legii. 

(4) Concediul de odihnă se efectuează în fiecare an. În cazul în care, din motive justificate, personalul contractual din sectorul bugetar nu a putut efectua concediul de odihnă la care avea dreptul într-un an calendaristic, cu acordul persoanei în cauză, angajatorul este obligat să acorde concediul până la sfârşitul anului următor. 

(5) Compensarea în bani a concediului de odihnă neefectuat este permisă numai în cazul încetării raporturilor juridice de muncă. 

(6) Celelalte prevederi din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, republicată, cu modificările ulterioare, rămân în vigoare. 

(7) Indemnizaţia de concediu de odihnă se plăteşte de către angajator cu cel puţin 5 zile lucrătoare înainte de plecarea în concediu. 


	Nemodificat 
	Nemodificat 
	

	30
	Art.24. - (1) Ordonatorii principali de credite pot aproba, până la data de 1 septembrie, în limita numărului maxim de posturi prevăzut în anexele la Legea bugetului de stat pe anul 2007 nr.486/2006 şi la Legea bugetului asigurărilor sociale de stat pe anul 2007 nr.487/2006, cu încadrarea la nivelul alocaţiilor bugetare aprobate pentru cheltuielile cu salariile, transformarea posturilor vacante pe răspunderea ordonatorilor principali de credite. 

(2) Prevederile alin.(1) se aplică în mod corespunzător şi ordonatorilor principali de credite din cadrul autorităţilor şi instituţiilor publice din administraţia publică locală. 

(3) Ordonatorii principali de credite prevăzuţi la alin.(1) vor comunica, trimestrial, Ministerului Finanţelor Publice, situaţia centralizată a transformărilor de posturi efectuate în condiţiile legii. 


	Nemodificat 
	Nemodificat 
	

	32
	Art.25. - (1) Autorităţile şi instituţiile publice care au dreptul de a constitui un fond de stimulare, potrivit legii, pot acorda stimulente personalului contractual, în limitele prevăzute de dispoziţiile legale în vigoare. Modul de constituire din fiecare sursă şi condiţiile de utilizare a fondului de stimulare se stabilesc cu avizul organizaţiilor sindicale reprezentative, prin hotărâre a Guvernului. 

(2) Până la intrarea în vigoare a hotărârii Guvernului prevăzute la alin.(1) rămân aplicabile reglementările existente privind constituirea şi condiţiile de utilizare a fondurilor pentru stimularea personalului. 


	Nemodificat 
	Nemodificat 
	

	33
	Art.26. - Drepturile salariale stabilite personalului bugetar corespunzător structurii organizatorice şi numărului maxim de posturi aprobate potrivit legii se vor acorda în continuare, corespunzător funcţiilor deţinute anterior, în acelaşi cuantum şi în cazul în care structura organizatorică sau raporturile de subordonare şi numărul maxim de posturi se modifică, potrivit legii, în cursul anului. 


	Nemodificat 
	Nemodificat 
	

	34
	Art.27. - (1) Preşedintele, vicepreşedintele şi membrii comisiilor pentru protecţia copilului, constituite potrivit legii, au dreptul la o indemnizaţie de şedinţă, al cărei cuantum se stabileşte prin hotărâre a consiliului judeţean sau prin hotărâre a consiliilor locale ale sectoarelor municipiului Bucureşti şi nu poate depăşi 5% din indemnizaţia preşedintelui consiliului judeţean, respectiv a primarului de sector. 
(2) Secretarul comisiei pentru protecţia copilului beneficiază de o indemnizaţie al cărei cuantum este de 75% din cea acordată unui membru al comisiei. 


	Nemodificat 
	Nemodificat 
Se propune introducerea în Legea de aprobare a unui text nou, ca pct.5, cu următorul cuprins:

„5. La articolul 27, alineatul (2) va avea următorul cuprins:
„(2) Secretarul comisiei pentru protecţia copilului beneficiază de o indemnizaţie de şedinţă al cărei cuantum este de 75% din cea acordată unui membru al comisiei.”

Autor: d-l deputat Stelian Duţu

	Pentru claritatea textului.

	35
	Art.28. - Prevederile prezentei ordonanţe nu se aplică personalului contractual din cadrul Autorităţii Naţionale Sanitare Veterinare şi pentru Siguranţa Alimentelor şi nici personalului din instituţiile publice din sistemul sanitarveterinar finanţate din venituri proprii şi subvenţii de la bugetul de stat, la care salarizarea şi celelalte drepturi se acordă potrivit prevederilor Legii nr.435/2006 privind salarizarea şi alte drepturi ale personalului care îşi desfăşoară activitatea în sistemul sanitar-veterinar. 


	Nemodificat 
	Nemodificat 
	

	36
	Art.29. - (1) Gestiunea sistemului de salarizare se asigură de către fiecare ordonator principal de credite, cu încadrarea în numărul maxim de posturi şi în bugetele aprobate potrivit legii. 

(2) Salariile de bază şi indemnizaţiile de conducere se stabilesc astfel încât, împreună cu celelalte elemente ale sistemului de salarizare, să se încadreze în fondurile alocate de la bugetul de stat, bugetul asigurărilor sociale de stat, bugetele locale şi bugetele fondurilor speciale, pentru cheltuielile cu salariile. 


	Nemodificat 
	Nemodificat 
	

	37
	Art.30. - (1) Soluţionarea contestaţiilor în legătură cu stabilirea salariilor de bază, sporurilor, premiilor şi a altor drepturi care se acordă potrivit prevederilor prezentei ordonanţe este de competenţa ordonatorilor de credite. 

(2) Contestaţia poate fi depusă în termen de 5 zile de la data luării la cunoştinţă a actului administrativ de stabilire a drepturilor salariale. 

(3) Ordonatorii de credite vor soluţiona contestaţiile în termen de 10 zile, cu avizul organizaţiilor sindicale reprezentative la nivel de unitate sau, după caz, al reprezentanţilor salariaţilor, acolo unde nu sunt astfel de organizaţii sindicale. 

(4) Împotriva măsurilor dispuse potrivit prevederilor alin.(1) persoana nemulţumită se poate adresa instanţei de contencios administrativ sau, după caz, instanţei judecătoreşti competente, potrivit legii, în termen de 30 de zile de la data comunicării soluţionării contestaţiei. 


	Nemodificat 
	Nemodificat 
	

	38
	Art.31. - (1) Salariile de bază şi indemnizaţiile lunare sunt brute şi impozabile, potrivit legii. 

(2) Salariile de bază individuale şi indemnizaţiile lunare, calculate pentru cele trei etape de majorare, potrivit prevederilor prezentei ordonanţe, se rotunjesc din 1 leu în 1 leu, în favoarea salariaţilor. 

(3) Anexele nr.Ia - VIIIa, Ib - VIIIb şi Ic - VIIIc fac parte integrantă din prezenta ordonanţă. 


	Nemodificat 
	Nemodificat 
	

	39
	Art.32. - Prevederile prezentei ordonanţe se aplică începând cu drepturile salariale aferente lunii ianuarie 2007. 


	Nemodificat 
	Nemodificat 

	40
	Anexa nr.Ia
Anexa nr.IIa

Anexa nr.IIIa

Anexa nr.IV/1a

Anexa nr.IV/2a

Anexa nr.IV/3a

Anexa nr.IV/4a

Anexa nr.IV/5a

Anexa nr.IV/6a

Anexa nr.IV/7a

Anexa nr.IV/8a

Anexa nr.IV/9a

Anexa  nr.IV/10a

Anexa nr.IV/11a

Anexa nr.V/1a 

(la 01.01.2007)

(anexele se regăsesc la finalul raportului, aşa cum au fost publicate în Monitorul Oficial, Partea I, nr.80/01.02.2007)


	Nemodificate
	Nemodificate
	

	41
	Anexa nr.V/2a

(la 01.01.2007)

........................................................................

NOTĂ:

În unităţile bugetare din subordinea ministerelor şi a celorlalte instituţii ale administraţiei publice, încadrarea şoferilor se face ţinând seama şi de autovehiculul pe care îl deservesc, potrivit echivalării categoriilor de calificare cu treptele profesionale, elaborată de Ministerul Muncii, Solidarităţii Sociale şi Familiei.
.............................................................

(anexa se regăseşte la finalul raportului, aşa cum a fost publicată în Monitorul Oficial, Partea I, nr.80/01.02.2007)


	Nemodificată
	Se propune introducerea în Legea de aprobare a unui text nou, ca pct.6, cu următorul cuprins:

„6. La anexa nr.V/2a, nota va avea următorul cuprins:

“NOTĂ:

În unităţile bugetare din subordinea ministerelor şi a celorlalte instituţii ale administraţiei publice, încadrarea şoferilor se face ţinând seama de importanţa activităţii şi de autovehiculul pe care îl deservesc.”

Autor: Comisia pentru muncă şi protecţie socială 
	Întrucât s-a introdus o singură funcţie de şofer care se utilizează în tot sectorul bugetar, nu mai este necesară o echivalare a acestei funcţii cu treptele profesionale utilizate pentru încadrarea muncitorilor.

	42
	Anexa nr.VI/1a
Anexa nr.VI/2a

Anexa nr.VII/1a
Anexa nr.VII/2a
Anexa nr.VII/3a
Anexa nr.VIIIa

(la 01.01.2007)

(anexele se regăsesc la finalul raportului, aşa cum au fost publicate în Monitorul Oficial, Partea I, nr.80/01.02.2007)

	Nemodificate
	Nemodificate
	

	43
	Anexa nr.Ib, titlul punctului II

........................................................................

II. Salarii de bază pentru funcţii de conducere şi de execuţie de specialitate specifice serviciilor Parlamentului, Administraţiei Prezidenţiale*1), Guvernului, Înaltei Curţi de Casaţie şi Justiţie, Parchetului de pe lângă Înalta Curte de Casaţie şi Justiţie, Curţii Constituţionale, Consiliului Legislativ, Consiliului Concurenţei, Avocatului Poporului, Curţii de Conturi şi Consiliului Naţional al Audiovizualului

.......................................................................
(anexa se regăseşte la finalul raportului, aşa cum a fost publicată în Monitorul Oficial, Partea I, nr.80/01.02.2007)


	- La Anexa nr.I, titlul punctului II va avea următorul cuprins:

„II. Salarii de bază pentru funcţii de conducere şi de execuţie de specialitate specifice serviciilor Parlamentului, Administraţiei Prezidenţiale1), Guvernului, Înaltei Curţi de Casaţie şi Justiţie, Parchetului de pe lângă Înalta Curte de Casaţie şi Justiţie, Curţii Constituţionale, Consiliului Legislativ, Consiliului Concurenţei, Avocatului Poporului, Autorităţii Naţionale de Supraveghere a Prelucrării Datelor cu Caracter Personal, Curţii de Conturi şi Consiliului Naţional al Audiovizualului.”


	Se propune introducerea în Legea de aprobare a unui text nou, ca pct.7, cu următorul cuprins:

„7. La Anexa nr.Ib, titlul punctului II va avea următorul cuprins:
Nemodificat 
Autor: Comisia pentru muncă şi protecţie socială 

	Pentru respectarea normelor de tehnică legislativă şi identificarea corectă a textului care se modifică, întrucât nu există Anexa nr.I ci anexele nr.Ia, Ib şi Ic.


	44
	Anexa nr.IIb

Anexa nr.IIIb

Anexa nr.IV/1b

Anexa nr.IV/2b

Anexa nr.IV/3b

Anexa nr.IV/4b

Anexa nr.IV/5b

Anexa nr.IV/6b

Anexa nr.IV/7b

Anexa nr.IV/8b

Anexa nr.IV/9b

Anexa  nr.IV/10b

Anexa nr.IV/11b

Anexa nr.V/1b 

(la 01.04.2007)

(anexele se regăsesc la finalul raportului, aşa cum au fost publicate în Monitorul Oficial, Partea I, nr.80/01.02.2007)

	Nemodificate
	Nemodificate

	Anexa nr.V/2b

(la 01.04.2007)

.......................................................................
NOTĂ:

În unităţile bugetare din subordinea ministerelor şi a celorlalte instituţii ale administraţiei publice, încadrarea şoferilor se face ţinând seama şi de autovehiculul pe care îl deservesc, potrivit echivalării categoriilor de calificare cu treptele profesionale, elaborată de Ministerul Muncii, Solidarităţii Sociale şi Familiei.
........................................................................

(anexa se regăseşte la finalul raportului, aşa cum a fost publicată în Monitorul Oficial, Partea I, nr.80/01.02.2007)


	Nemodificată
	Se propune introducerea în Legea de aprobare a unui text nou, ca pct.8, cu următorul cuprins:

„8. La anexa nr.V/2b, Nota va avea următorul cuprins:

“NOTĂ:

În unităţile bugetare din subordinea ministerelor şi a celorlalte instituţii ale administraţiei publice, încadrarea şoferilor se face ţinând seama de importanţa activităţii şi de autovehiculul pe care îl deservesc.”

Autor: Comisia pentru muncă şi protecţie socială 
	Pentru corelare cu modificarea propusă la Anexa nr.V/2a.

	46
	Anexa nr.VI/1b

Anexa nr.VI/2b

Anexa nr.VII/1b

Anexa nr.VII/2b

Anexa nr.VII/3b

Anexa nr.VIIIb
(la 01.04.2007)

(anexele se regăsesc la finalul raportului, aşa cum au fost publicate în Monitorul Oficial, Partea I, nr.80/01.02.2007)


	Nemodificate
	Nemodificate
	

	47
	Anexa nr.Ic, titlul punctului II

.......................................................................

II. Salarii de bază pentru funcţii de conducere şi de execuţie de specialitate specifice serviciilor Parlamentului, Administraţiei Prezidenţiale*1), Guvernului, Înaltei Curţi de Casaţie şi Justiţie, Parchetului de pe lângă Înalta Curte de Casaţie şi Justiţie, Curţii Constituţionale, Consiliului Legislativ, Consiliului Concurenţei, Avocatului Poporului, Curţii de Conturi şi Consiliului Naţional al Audiovizualului

.......................................................................

(anexa se regăseşte la finalul raportului, aşa cum a fost publicată în Monitorul Oficial, Partea I, nr.80/01.02.2007)


	Nemodificată
	Se propune introducerea în Legea de aprobare a unui text nou, ca pct.9, cu următorul cuprins:

„9. La Anexa nr.Ic, titlul punctului II va avea următorul cuprins:
„II. Salarii de bază pentru funcţii de conducere şi de execuţie de specialitate specifice serviciilor Parlamentului, Administraţiei Prezidenţiale1), Guvernului, Înaltei Curţi de Casaţie şi Justiţie, Parchetului de pe lângă Înalta Curte de Casaţie şi Justiţie, Curţii Constituţionale, Consiliului Legislativ, Consiliului Concurenţei, Avocatului Poporului, Autorităţii Naţionale de Supraveghere a Prelucrării Datelor cu Caracter Personal, Curţii de Conturi şi Consiliului Naţional al Audiovizualului.”

Autor: Comisia pentru muncă şi protecţie socială 


	Pentru respectarea normelor de tehnică legislativă.

Pentru corelare cu modificarea propusă la Anexa nr.Ib.

	Anexa nr.IIc

Anexa nr.IIIc

Anexa nr.IV/1c

Anexa nr.IV/2c

Anexa nr.IV/3c

Anexa nr.IV/4c

Anexa nr.IV/5c

Anexa nr.IV/6c

Anexa nr.IV/7c

Anexa nr.IV/8c

Anexa nr.IV/9c

Anexa  nr.IV/10c

Anexa nr.IV/11c

Anexa nr.V/1c 

(la 01.10.2007)

(anexele se regăsesc la finalul raportului, aşa cum au fost publicate în Monitorul Oficial, Partea I, nr.80/01.02.2007)


	Nemodificate
	Nemodificate

	Anexa nr.V/2c
(la 01.10.2007)

........................................................................

NOTĂ:

În unităţile bugetare din subordinea ministerelor şi a celorlalte instituţii ale administraţiei publice, încadrarea şoferilor se face ţinând seama şi de autovehiculul pe care îl deservesc, potrivit echivalării categoriilor de calificare cu treptele profesionale, elaborată de Ministerul Muncii, Solidarităţii Sociale şi Familiei.
.............................................................

(anexa se regăseşte la finalul raportului, aşa cum a fost publicată în Monitorul Oficial, Partea I, nr.80/01.02.2007)

	Nemodificată
	Se propune introducerea în Legea de aprobare a unui text nou, ca pct.10, cu următorul cuprins:

„10. La anexa nr.V/2c, nota va avea următorul cuprins:

“NOTĂ:

În unităţile bugetare din subordinea ministerelor şi a celorlalte instituţii ale administraţiei publice, încadrarea şoferilor se face ţinând seama de importanţa activităţii şi de autovehiculul pe care îl deservesc.”
Autor: d-l deputat Gheorghe Barbu
	Pentru corelare cu modificarea propusă la Anexa nr.V/2a şi V/2b.

	Anexa nr.VI/1c

Anexa nr.VI/2c

Anexa nr.VII/1c

Anexa nr.VII/2c

Anexa nr.VII/3c

Anexa nr.VIIIc
(la 01.10.2007)

(anexele se regăsesc la finalul raportului, aşa cum au fost publicate în Monitorul Oficial, Partea I, nr.80/01.02.2007)


	Nemodificate
	Nemodificate
	


Comisia propune aprobarea proiectului în forma propusă în raport, cu unanimitate de voturi.
PREŞEDINTE,




SECRETAR,







Gheorghe Barbu




Pavel Todoran
Întocmit, 

Consilier Elena MESAROŞ

PAGE  
28

